The Ancient Forest

The Ancient Forest ;(แอนเชี่ยน ฟอร์เรสต์) ผืนป่าโบราณขนาดใหญ่ที่ครั้งหนึ่งเคยปกคลุมไปทั่วดินแดนในยุค Linaxyn กล่าวกันว่ามันคือต้นกำเนิดของทุกสรรพสิ่งที่มนุษย์ไม่อาจย่างกรายเข้าไป  เป็นป่าต้องห้ามสำหรับมนุษย์ที่เต็มไปด้วยปริศนาและความลับต่างๆมากมาย  แม้ปัจจุบันก็ยังไม่มีใครล่วงรู้

Geography
ภายในป่าโบราณนั้นเต็มไปด้วยพื้นที่ที่ไม่มีใครรู้จักและไม่อาจคาดเดา เพราะความอันตรายและความลึกลับของป่าทำให้ไม่เคยมีมนุษย์คนไหนกล้าเข้าใกล้และเข้าไปสำรวจ จึงรับรู้สภาพของป่าได้จากคำบอกเล่าของอมิเลียเท่านั้น...
 * ในป่านั้นเต็มไปด้วยต้นไม้ขนาดใหญ่ขึ้นหนาทึบ บางต้นสูงจนมองไม่เห็นยอด โดยแต่ละต้นนั้นมีอายุมากจนไม่อาจนับได้ มีพรรณไม้ที่แตกต่างจากภายนอกป่าอย่างเห็นได้ชัด  และมีหมอกปกคลุมอยู่แทบตลอดเวลา
 * ทางเหนือของป่ามีทะเลสาบขนาดใหญ่ เรียกว่า 'ทะเลสาบแห่งชีวิต' เป็นแหล่งน้ำสะอาดที่มนุษย์เข้าไม่ถึง
 * พื้นบริเวณรอบป่านั้นเดินเท้าเข้าไปได้ยาก มีรากไม้ขวางอยู่ทั่วทุกทิศและทำให้จำเส้นทางภายในป่าได้ยาก
 * สภาพภูมิศาสตร์ของแอนเชี่ยนฟอร์เรสต์เต็มไปด้วยที่ราบสูง และหุบเขา(ทางเหนือ) ขณะที่ทางตะวันออกเต็มไปด้วยทุ่งหญ้า